สวทช.ทบทวนเครือข่าย ไอแทป-เอแบค 
ชี้ยังไม่พบทุจริตแต่เสี่ยงผลประโยชน์ทับซ้อน ยุติ 20 โครงการที่มีปัญหา,ดร.สุวิทย์ เมษินทรีย์ รมว.วิทยาศาสตร์และเทคโนโลยี (วท.) เปิดเผยหลังประชุมคณะกรรมการพัฒนาวิทยาศาสตร์และ เทคโนโลยีแห่งชาติ (กวทช.) ซึ่งมีวาระสำคัญ คือการรายงานการตรวจสอบข้อเท็จจริงโครงการความร่วมมือระหว่างโปรแกรมไอแทป (ITAP) สำนักงานพัฒนาวิทยาศาสตร์และเทคโนโลยีแห่งชาติ (สวทช.) กับมหาวิทยาลัยอัญสัมชัญ หรือ เอแบค เรื่องการใช้งบประมาณเอสเอ็มอี ที่เอแบคขอจาก สวทช. ว่า ไม่พบการทุจริตและยังไม่มีความเสียหายจำนวนมากต่อ สวทช.หรือภาครัฐ เนื่องจากอยู่ในขั้นแรกของการดำเนินการ แต่อาจมีโอกาสเกิดผลประโยชน์ทับซ้อนได้หากมีการดำเนินงานในขั้นตอนต่อไป ทั้งนี้ โครงการเป็นโครงการความร่วมมือระหว่างโปรแกรมไอแทป (ITAP) สวทช. กับเอแบค 3 ปี ตั้งแต่วันที่ 1 มิ.ย.60 ถึง 31 พ.ค.63 แต่ยังไม่มีการดำเนินการใดๆ เพียงแต่อยู่ในขั้นการวิเคราะห์และวินิจฉัยปัญหาของผู้ประกอบการ ที่ได้เสนอเปิดโครงการเข้ามาที่ไอแทป จำนวน 41 โครงการ ซึ่งปัจจุบันมีโครงการที่พร้อมจะดำเนินการเพียง 4 โครงการ และอยู่ระหว่างการพิจารณารายงานและยังไม่มีการจ่ายเงินสนับสนุนไปยังผู้ประกอบการ ซึ่งถ้าโครงการผ่านความเห็นชอบจากเอสเอ็มอีที่เป็นเจ้าของกิจการที่เข้าร่วมโครงการไอแทป จึงจะให้การสนับสนุนด้านการเงินไม่เกิน 400,000 บาทต่อโครงการ และต้องเป็นไปตามหลักเกณฑ์ของ สวทช. ซึ่งจะพิจารณาจ่ายเงินสนับสนุนหลังโครงการแล้วเสร็จ และผ่านการตรวจสอบแล้วเท่านั้น รมว. วท. กล่าวต่อว่า อย่างไรก็ตาม สวทช.ได้จ่ายเงินตามบันทึกข้อตกลงฯไปยังเอแบค จำนวน 1,446,000 บาท,ซึ่งเอแบคจะนำเงินไปใช้ในการดำเนินงานและบริหารเครือข่าย ภายใต้กฎ ระเบียบด้านการเงินของเอแบคเอง ซึ่งสุดท้ายต้องมีการสรุปค่าใช้จ่ายตามจริงและส่งมอบวงเงินที่เหลือคืนแก่ สวทช.เมื่อปิดโครงการ 3 ปี คณะอนุกรรมการสอบข้อเท็จจริงฯจึงได้ขอเสนอให้ สวทช.ทบทวนกระบวนการบริหารเครือข่าย ไอแทป-เอแบคให้รอบคอบและชัดเจนยิ่งขึ้น และตรวจสอบค่าใช้จ่ายที่เกิดขึ้นว่าถูกต้องตามบันทึกข้อตกลงฯหรือไม่ต่อไป และให้ยุติโครงการที่มีปัญหา 22 โครงการ ส่วนอีก 17 โครงการที่เหลือจะบริหารจัดการเองโดยที่ปรึกษาเทคโนโลยีของ สวทช.ต่อไป.
ดร.สุวิทย์ เมษินทรีย์ รมว.วิทยาศาสตร์และเทคโนโลยี (วท.) เปิดเผยหลังประชุมคณะกรรมการพัฒนาวิทยาศาสตร์และ เทคโนโลยีแห่งชาติ (กวทช.) ซึ่งมีวาระสำคัญ คือการรายงานการตรวจสอบข้อเท็จจริงโครงการ
สุวิทย์ เมษินทรีย์,ไอแทป,ITAP,สวทช.,เอแบค,การศึกษา